
ΠΕΡΙΕΧΟΜΕΝΑ 

ΑΠΟΦΑΣΕΙΣ 

Αριθ. 5972 _ 

Τροποποίηση της υπ'αριθ. 11079/23.12.2016 
κανονιστικής απόφασης (ΦΕΚ Β' 4498) με 
θέμα «Εφαρμογή του άρθρου 27 παρ. 10 του 
ν. 4386/2016 (ΦΕΚ Α' 83) - Διαδικασία προκήρυ¬ 
ξης, επιλογής και περιοδικής αξιολόγησης μελών 
των κατηγοριών Ε.Ε.Π., Ε.ΔΙ.Π. και Ε.Τ.Ε.Π.του Πα¬ 
νεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Συνεδριάσεις 26/29-06-2017 και 28/28-09-2017) 

Έχοντας υπόψη: 

-Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220 Α/03.11.2008) και με τις διατάξεις 
των άρθρων 13-15 του «Κώδικα Διοικητικής Διαδικα¬ 
σίας». 

- Τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ 114/04.08.2017, τ.Α'). 

-Τις διατάξεις της παραγράφου 10 του άρθρου 27 του 
ν. 4386/2016 (ΦΕΚ 83, τ.Α') «Ρυθμίσεις για την έρευνα και 
άλλες διατάξεις». 

- Τις διατάξεις των παραγράφων 1, 2, 3, 4 και 5 του 
άρθρου 29 του ν. 4009/2011 (ΦΕΚ Α' 195) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως ισχύουν. 

- Τις διατάξεις του π.δ. 147/2009 (ΦΕΚ 189/29.09.2009, 
τ.Α') «Προϋποθέσεις και διαδικασία πλήρωσης των θέσε¬ 
ων, χορήγησης εκπαιδευτικών αδειών και μετάταξης των 
μελών του Ειδικού και Εργαστηριακού Διδακτικού Προ¬ 
σωπικού (Ε.Ε.ΔΙ.Π) των ιδρυμάτων του πανεπιστημιακού 
τομέα της ανώτατες εκπαίδευσης». 

- Το γεγονός ότι δεν έχει δημοσιευθεί ο Οργανισμός 
του Πανεπιστημίου Αιγαίου. 


- Την απόφαση της υπ' αριθ. 20/08.12.2016 συνεδρία¬ 
σης της Συγκλήτου, θέμα 7.2 «Κανονιστική απόφαση επί 
της διαδικασίας προκήρυξης, επιλογής και αξιολόγησης 
μελών των κατηγοριών Ε.ΔΙ.Π., Ε.Ε.Π. και Ε.Τ.Ε.Π.του Πα¬ 
νεπιστημίου Αιγαίου, κατ'εφαρμογή του άρθρου 27 παρ. 
10 του ν. 4386/2016 (ΦΕΚ Α' 83)». 

-Την υπ'αριθ. 11079/23.12.2016 κανονιστική απόφα¬ 
ση (ΦΕΚ 4498 τ.Β'/30.12.2016) με θέμα «Εφαρμογή του 
άρθρου 27 παρ. 10 του ν. 4386/2016 (ΦΕΚ Α' 83) - Δια¬ 
δικασία προκήρυξης, επιλογής και περιοδικής αξιολό¬ 
γησης μελών των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
του Πανεπιστημίου Αιγαίου». 

- Τ ην απόφαση της υπ' αριθ. 26/29.06.2017 συνεδρία¬ 
σης της Συγκλήτου, θέμα 7.3 «Τροποποίηση Κανονιστι¬ 
κής απόφασηςτης υπ'αριθ. 20/08.12.2016 συνεδρίασης 
της Συγκλήτου θέμα 7.2, επί της διαδικασίας προκήρυ¬ 
ξης, επιλογής και αξιολόγησης μελών των κατηγοριών 
Ε.ΔΙ.Π., Ε.Ε.Π. και Ε.Τ.Ε.Π.του Πανεπιστημίου Αιγαίου, κατ' 
εφαρμογή του άρθρου 27 παρ. 10 του ν. 4386/2016 (ΦΕΚ 
Α' 83)», σύμφωνα με την οποία εγκρίθηκε η τροποποί¬ 
ηση του άρθρου 5 της ως άνω κανονιστικής απόφασης, 
για τα μέλη των κατηγοριών Ε.Τ.Ε.Π. και Ε.Δ.Ι.Π., 

- Την απόφαση της π.δ. 28/28.09.2017 συνεδρίασης 
της Συγκλήτου, θέμα 7.2 «Τροποποίηση Κανονιστικής 
απόφασηςτης υπ'αριθ. 20/08.12.2016 συνεδρίασηςτης 
Συγκλήτου θέμα 7.2, επί της διαδικασίας προκήρυξης, 
επιλογής και αξιολόγησης μελών της κατηγορίας Ε.Ε.Π. 
του Πανεπιστημίου Αιγαίου, κατ'εφαρμογή του άρθρου 
27 παρ. 10 του ν. 4386/2016 (ΦΕΚ Α' 83)», σύμφωνα με 
την οποία εγκρίθηκε η τροποποίηση του άρθρου 5 της 
ως άνω κανονιστικής απόφασης για τα μέλη της κατη¬ 
γορίας Ε.Ε.Π.. 

- Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Και τροποποιεί την υπ' αριθ. 11079/23.12.2016 κανο¬ 
νιστική απόφαση (ΦΕΚ 4498, τ.Β'/30.12.2016) με θέμα 
«Εφαρμογή του άρθρου 27 παρ. 10 του ν. 4386/2016 
(ΦΕΚ Α' 83) - Διαδικασία προκήρυξης, επιλογής και πε¬ 
ριοδικής αξιολόγησης μελών των κατηγοριών Ε.Ε.Π., 
Ε.ΔΙ.Π. και Ε.Τ.Ε.Π. του Πανεπιστημίου Αιγαίου», με την 
αντικατάσταση του άρθρου 5 αυτής, όπως περιγράφεται 
παρακάτω ανά κατηγορία μελών Ε.Ε.Π., Ε.ΔΙ.Π. και Ε.Τ.Ε.Π. 
αντίστοιχα: 

Τεύχος Β'4876/29.12.2017 


Άρθρο 5 

Περιοδική Αξιολόγηση Ε.Ε.Π., Ε.ΔΙ.Π., Ε.Τ.Ε.Π. 

Α. Μέλη κατηγορίας Ε.Ε.Π. 

Ι.Τα μέλη της κατηγορίας Ε.Ε.Π. και εφόσον ανήκουν 
στην καταληκτική βαθμίδα αξιολογούνται κάθε πενταε¬ 
τία με βάση την ποιότητα του παρεχόμενου έργου τους. 
Γιατη συμπλήρωση της πενταετίας δεν λαμβάνεται υπό¬ 
ψη ο χρόνος που διανύθηκε σε άδεια άνευ αποδοχών, 
ύστερα από αίτηση των ενδιαφερομένων. Η αξιολόγηση 
πραγματοποιείται από επιτροπές που ορίζει η Συνέλευση 
του Τμήματος ή η Γενική Συνέλευση της Σχολής ή η Σύ¬ 
γκλητος του οικείου Ιδρύματος, ανάλογα με τη μονάδα 
στην οποία ανήκει ο αξιολογούμενος, αποτελούμενες 
από δύο Καθηγητές και ένα μέλος της κατηγορίας προ¬ 
σωπικού, στην οποία υπάγεται ο αξιολογούμενος, ίδιας 
βαθμίδας και ιδίου ή συναφούς γνωστικού αντικειμένου. 
Σε περίπτωση που δεν υπάρχει τέτοιο μέλος, τότε το 
τρίτο μέλος της επιτροπής είναι μέλος της κατηγορίας 
προσωπικού στην οποία υπάγεται ο αξιολογούμενος, 
ίδιας βαθμίδας, του οικείου ΑΕΙ. Μετά την ολοκλήρω¬ 
ση της διαδικασίας, η Επιτροπή κοινοποιεί την έκθεση 
στο αρμόδιο Όργανο (ΓΣΤμήματος ή Γενική Συνέλευση 
Σχολής ή Σύγκλητος) της Μονάδας στην οποία οργανικά 
ανήκει ο / αξιολογούμενος / η το οποίο και λαμβάνει την 
τελική απόφαση για την αξιολόγηση. 

2. Η αξιολόγηση στηρίζεται ιδίως σε έκθεση δραστη¬ 
ριοτήτων για την παρελθούσα πενταετία και έκθεση 
προγραμματισμού για την επόμενη πενταετία, βάσει 
της οποίας γίνεται η επόμενη αξιολόγηση του προσω¬ 
πικού των ανωτέρω κατηγοριών. Οι εκθέσεις που ανα- 
φέρονται στο προηγούμενο εδάφιο συντάσσονται από 
τον αξιολογούμενο. Κατά τη διάρκεια της πενταετίας ο 
αξιολογούμενος έχει τη δυνατότατα να τροποποιήσει 
την έκθεση προγραμματισμού. 

3. Για την αξιολόγηση συντάσσεται έκθεση στην οποία 
λαμβάνεται υπόψη και η αξιολόγηση από τους φοιτητές 
του διδακτικού έργου, εφόσον υπάρχει. 

4. Η αξιολόγηση χαρακτηρίζεται ως «εξαιρετικά θε¬ 
τική», «θετική» και «αρνητική» εφόσον πληρούνται τα 
ακόλουθα κριτήρια: 

α) Η αξιολόγηση μελών Ε.Ε.Π. είναι αρνητική, στην πε¬ 
ρίπτωση που διαπιστώνεται πλημμελής εκτέλεση των 
υπηρεσιακών καθηκόντων που προβλέπονται από την 
εκάστοτε κείμενη νομοθεσία. Τα μέλη αυτά επαναξιο- 
λογούνται εντός διετίας από την αρνητική αξιολόγηση. 

β) Η αξιολόγηση των μελών Ε.Ε.Π. είναι θετική, όταν 
διαπιστώνεται εκτέλεση των υπηρεσιακών καθηκόντων 
που προβλέπονται από την εκάστοτε κείμενη νομοθεσία. 

γ) Η αξιολόγηση των μελών Ε.Ε.Π. είναι «εξαιρετικά 
θετική», όταν διαπιστώνεται πέραν των αναφερομένων 
στο παραπάνω εδάφιο, κάποιο από τα παρακάτω: 

ί) συμβολή τους στην προαγωγή του εκπαιδευτικού 
έργου (π.χ. ανάληψη πρωτοβουλιών για συγκρότηση 
φακέλου νέου μαθήματος, συχνή επικαιροποίηση εκπαι¬ 
δευτικού υλικού, οργάνωση φροντιστηριακών μαθημά¬ 
των εκτός του ωρολογίου προγράμματος κ.α.), 

ϋ) δημοσιευμένες εργασίες, στο διάστημα της πενταε¬ 
τίας που μπορεί να είναι είτε μονογραφία ή κεφάλαιο σε 
συλλογικό τόμο, είτε άρθρο σε επιστημονικό συνέδριο, 


ελληνικό ή διεθνές, με κριτές, είτε άρθρο σε επιστημο¬ 
νικό περιοδικό με κριτές, 

ϋί) εφόσον στο πλαίσιο του έργου τους έχουν επιτύχει 
επίτευγμα, με το οποίο συνέβαλαν στην ανάδειξη του 
Ιδρύματος. 

5. Για τα μέλη της κατηγορίας Ε.Ε.Π. που έχουν λάβει 
«εξαιρετικά θετική» αξιολόγηση, προβλέπονται επιβρα¬ 
βεύσεις με τη μορφή πρόσθετων παροχών από ίδιους 
πόρους του Ιδρύματος όπως κάλυψη δαπανών συμμε¬ 
τοχής σε εξέχοντα επιστημονικά συνέδρια ή σεμινάρια. 
Στην περίπτωση αυτή οΠρόεδροςτουΤμήματοςή ο Κο¬ 
σμήτορας της Σχολής, ανάλογα με την οργανική μονάδα 
στην οποία ανήκει ο/η αξιολογούμενος / η, προωθεί την 
θετική αξιολόγηση στον Πρύτανη και εν συνεχεία οι δύο 
ως άνω αναφερόμενοι προτείνουν σε συνεννόηση με το 
μέλος Ε.Ε.Π. το είδος της επιβράβευσης και εισηγούνται 
αυτό στη Σύγκλητο. 

6. Κατά την πρώτη εφαρμογή ως ημερομηνία έναρξης 
υπολογισμού της πενταετίας νοείται η ημερομηνία δημο¬ 
σίευσης του παρόντος στην Εφημερίδα της Κυβέρνησης. 

Β. Μέλη κατηγορίας Ε.ΔΙ.Π. 

1. Τα μέλη της κατηγορίας Ε.ΔΙ.Π. εφόσον ανήκουν 
στην καταληκτική βαθμίδα αξιολογούνται κάθε πενταε¬ 
τία με βάση την ποιότητα του παρεχομένου έργου τους. 
Για τη συμπλήρωση της πενταετίας δεν λαμβάνεται 
υπόψη ο χρόνος που διανύθηκε σε άδεια άνευ αποδο¬ 
χών, ύστερα από αίτηση του/της ενδιαφερόμενου/ης. 
Η αξιολόγηση πραγματοποιείται από Επιτροπή που ορί¬ 
ζει η Συνέλευση του Τμήματος ή η Γενική Συνέλευση της 
Σχολής ή η Σύγκλητος του οικείου Ιδρύματος, ανάλογα 
με τη μονάδα στην οποία ανήκει ο/η αξιολογούμενος/ 
η, αποτελούμενη από δύο Καθηγητές και ένα μέλος 
της κατηγορίας προσωπικού, στην οποία υπάγεται ο/η 
αξιολογούμενος/η, ίδιας βαθμίδας και ιδίου ή συναφούς 
γνωστικού αντικειμένου. Σε περίπτωση που δεν υπάρχει 
τέτοιο μέλος, τότε το τρίτο μέλος της επιτροπής είναι μέ¬ 
λος της κατηγορίας προσωπικού στην οποία υπάγεται ο 
αξιολογούμενος, ίδιας βαθμίδας, του οικείου ΑΕΙ. Μετά 
την ολοκλήρωση της διαδικασίας, η Επιτροπή κοινοποιεί 
την έκθεση στο αρμόδιο Όργανο (Συνέλευση Τμήματος ή 
Γενική Συνέλευση Σχολής ή Σύγκλητος) της Μονάδας στην 
οποία οργανικά ανήκει ο/η αξιολογούμενος/η, το οποίο 
και λαμβάνει την τελική απόφαση για την αξιολόγηση. 

2. Η αξιολόγηση στηρίζεται ιδίως σε έκθεση δραστηριο¬ 
τήτων για την παρελθούσα πενταετία και έκθεση προ¬ 
γραμματισμού για την επόμενη πενταετία που συντάσ- 
σονται από τον/την αξιολογούμενο/η. Κατά τη διάρκεια 
της πενταετίας ο/η αξιολογούμενος / η έχει τη δυνατό¬ 
τητα να τροποποιήσει την έκθεση προγραμματισμού. 

3. Για την αξιολόγηση λαμβάνεται υπόψη, μεταξύ άλ¬ 
λων κριτηρίων, και η αξιολόγηση από τους φοιτητές και 
τις φοιτήτριες του διδακτικού έργου, εφόσον υπάρχει. 
Ο/η αξιολογούμενος /η δύναται να περιλάβει στο φά¬ 
κελο αξιολόγησης όποιο στοιχείο/έγγραφο θεωρεί ότι 
συμβάλλει, ώστε η Επιτροπή να αποκομίσει πληρέστερη 
γνώση για το επιτελούμενο έργο. 

4. Η αξιολόγηση χαρακτηρίζεται ως «άριστη», «εξαιρε¬ 
τικά θετική», θετική» και «αρνητική» εφόσον πληρούνται 
τα ακόλουθα κριτήρια: 

α) Η αξιολόγηση μελών των παραπάνω κατηγοριών 
είναι αρνητική, στην περίπτωση που διαπιστώνεται 
πλημμελής εκτέλεση των υπηρεσιακών καθηκόντων που 
προβλέπονται από την εκάστοτε ισχύουσα νομοθεσία. 
Τα μέλη αυτά επαναξιολογούνται εντός διετίας από την 
αρνητική αξιολόγηση. 

β) Η αξιολόγηση των μελών των παραπάνω κατηγοριών 
είναι θετική, όταν διαπιστώνεται εκτέλεση των υπηρεσια¬ 
κών καθηκόντων που προβλέπονται από την εκάστοτε 
ισχύουσα νομοθεσία. 

γ) Η αξιολόγηση των μελών των παραπάνω κατηγοριών 
είναι εξαιρετικά θετική, όταν διαπιστώνεται, επιπλέον 
των αναφερομένων στο παραπάνω εδάφιο, η υψηλή 
ποιότητα και αποτελεσματικότητα του διδακτικού ή/και 
εργαστηριακού έργου (ενδεικτικά: αξιολόγηση φοιτη- 
τών/τριων, επιστολή συνεργαζόμενων μελών ΔΕΠ), ή η 
συμβολή τους στην προαγωγή του εκπαιδευτικού έρ¬ 
γου (ενδεικτικά: επικαιροποίηση εκπαιδευτικού υλικού, 
επίβλεψη υψηλού επιπέδου πτυχιακών-διπλωματικών 
εργασιών, συμμετοχή σε τριμελείς επιτροπές εξέτασης 
πτυχιακών-διπλωματικών εργασιών κ.α) ή η συμβολή 
τους στην προαγωγή του ερευνητικού έργου (ενδεικτικά: 
συμμετοχή σε ερευνητικά προγράμματα, ερευνητικές 
ομάδες, επιστημονικές επιτροπές συνεδρίων ή περιο¬ 
δικών κ.α). 

δ) Η αξιολόγηση των μελών των παραπάνω κατηγοριών 
είναι άριστη, όταν επιπλέον των αναφερομένων στα 
εδάφια β και γ, τα μέλη Ε.ΔΙ.Π. έχουν στο διάστημα της 
πενταετίας αξιολόγησης δύο δημοσιευμένες εργασίες 
που μπορεί να είναι: ί) Άρθρο σε επιστημονικό περιο¬ 
δικό με κριτές, ϋ) άρθρο σε επιστημονικό συνέδριο με 
κριτές, ίϋ) μονογραφία ή ίν) κεφάλαιο σε συλλογικό τόμο. 
Ειδικότερα για τα μέλη Ε.ΔΙ.Π., στα γνωστικά αντικείμενα 
των οποίων δεν είναι δυνατή ή συνήθης η δημοσίευση 
επιστημονικών εργασιών όπως αναφέρεται παραπάνω, η 
αξιολόγηση είναι άριστη, εφόσον στο πλαίσιο του έργου 
τους έχουν επιτύχει επίτευγμα, με το οποίο συνέβαλαν 
στην ανάδειξη του Ιδρύματος. 

5. Για τα μέλη της κατηγορίας Ε.ΔΙ.Π. που έχουν λάβει 
άριστη αξιολόγηση, προβλέπονται επιβραβεύσεις με 
τη μορφή πρόσθετων παροχών από ίδιους πόρους του 
Ιδρύματος (ενδεικτικά: τέλος εγγραφής και κάλυψη δα¬ 
πανών συμμετοχής σε εξέχοντα επιστημονικά συνέδρια). 
Στην περίπτωση αυτή ο ΠρόεδροςτουΤμήματος ή ο Κο¬ 
σμήτορας της Σχολής, ανάλογα με την οργανική μονάδα 
στην οποία ανήκει ο/η αξιολογούμενος / η, προωθεί την 
άριστη αξιολόγηση στον Πρύτανη και εν συνεχεία οι δύο 
ως άνω αναφερόμενοι/ες προτείνουν σε συνεννόηση με 
το μέλος Ε.ΔΙ.Π., το είδος της επιβράβευσης και εισηγού- 
νται αυτό στη Σύγκλητο. 

6. Κατά την πρώτη εφαρμογή ως ημερομηνία έναρξης 
υπολογισμού της πενταετίας νοείται η ημερομηνία δημο¬ 
σίευσης του παρόντος στην Εφημερίδα της Κυβέρνησης. 

Γ. Μέλη κατηγορίας Ε.Τ.Ε.Π. 

1 .Τα μέλη των κατηγοριών Ε.Τ.Ε.Π. και εφόσον ανήκουν 
στην καταληκτική βαθμίδα αξιολογούνται κάθε πενταε¬ 
τία με βάση την ποιότητα του παρεχόμενου έργου τους. 
Για τη συμπλήρωση της πενταετίας δεν λαμβάνεται υπό¬ 
ψη ο χρόνος που διανύθηκε σε άδεια άνευ αποδοχών, 


ύστερα από αίτηση των ενδιαφερομένων. Η αξιολόγηση 
πραγματοποιείται από επιτροπές που ορίζει η Συνέλευση 
του Τμήματος ή η Γενική Συνέλευση της Σχολής ή η Σύ¬ 
γκλητος του οικείου Ιδρύματος, ανάλογα με τη μονάδα 
στην οποία ανήκει ο αξιολογούμενος, αποτελούμενες 
από δύο Καθηγητές και ένα μέλος της κατηγορίας προ¬ 
σωπικού, στην οποία υπάγεται ο αξιολογούμενος, ίδιας 
βαθμίδας και ιδίου ή συναφούς γνωστικού αντικειμένου. 
Σε περίπτωση που δεν υπάρχει τέτοιο μέλος, τότε το 
τρίτο μέλος της επιτροπής είναι μέλος της κατηγορίας 
προσωπικού στην οποία υπάγεται ο αξιολογούμενος, 
ίδιας βαθμίδας, του οικείου ΑΕΙ. Μετά την ολοκλήρω¬ 
ση της διαδικασίας, η Επιτροπή κοινοποιεί την έκθεση 
στο αρμόδιοΌργανο (ΓΣΤμήματος ή Γενική Συνέλευση 
Σχολής ή Σύγκλητος) της Μονάδας στην οποία οργανικά 
ανήκει ο/ αξιολογούμενος/η το οποίο και λαμβάνει την 
τελική απόφαση για την αξιολόγηση. 

2. Η αξιολόγηση στηρίζεται ιδίως σε έκθεση δραστη¬ 
ριοτήτων για την παρελθούσα πενταετία και έκθεση 
προγραμματισμού για την επόμενη πενταετία, βάσει της 
οποίας γίνεται η επόμενη αξιολόγηση του προσωπικού 
των ανωτέρω κατηγοριών. 

Οι εκθέσεις που αναφέρονται στο προηγούμενο εδά¬ 
φιο συντάσσονται από τον αξιολογούμενο. Κατά τη 
διάρκεια της πενταετίας ο αξιολογούμενος έχει τη δυνα¬ 
τότατα να τροποποιήσει την έκθεση προγραμματισμού. 

3. Για την αξιολόγηση συντάσσεται έκθεση στην οποία 
λαμβάνεται υπόψη και η αξιολόγηση από τους φοιτητές 
του διδακτικού έργου, εφόσον υπάρχει. 

4. Η αξιολόγηση χαρακτηρίζεται ως «εξαιρετικά θε¬ 
τική», «θετική» και «αρνητική» εφόσον πληρούνται τα 
ακόλουθα κριτήρια: 

α) Η αξιολόγηση μελών Ε.Τ.Ε.Π. είναι αρνητική, στην 
περίπτωση που διαπιστώνεται πλημμελής εκτέλεση των 
υπηρεσιακών καθηκόντων που προβλέπονται από την 
εκάστοτε κείμενη νομοθεσία. Τα μέλη αυτά επαναξιο- 
λογούνται εντός διετίας από την αρνητική αξιολόγηση. 

β) Η αξιολόγηση των μελών Ε.Τ.Ε.Π. είναι θετική, όταν 
διαπιστώνεται εκτέλεση των υπηρεσιακών καθηκόντων 
που προβλέπονται από την εκάστοτε κείμενη νομοθεσία. 

γ) Η αξιολόγηση των μελών Ε.Τ.Ε.Π. είναι «εξαιρετικά 
θετική», όταν διαπιστώνεται πέραν των αναφερομένων 
στο παραπάνω εδάφιο, κάποιο από τα παρακάτω: 

ί) Συμβολή τους στην προαγωγή του εκπαιδευτικού 
έργου (π.χ. ανάληψη πρωτοβουλιών για συγκρότηση 
φακέλου νέου μαθήματος, συχνή επικαιροποίηση εκπαι¬ 
δευτικού υλικού, οργάνωση φροντιστηριακών μαθημά¬ 
των εκτός του ωρολογίου προγράμματος κ.α.), 

μ) δημοσιευμένες εργασίες, στο διάστημα της πενταε¬ 
τίας που μπορεί να είναι είτε μονογραφία ή κεφάλαιο σε 
συλλογικό τόμο, είτε άρθρο σε επιστημονικό συνέδριο, 
ελληνικό ή διεθνές, με κριτές, είτε άρθρο σε επιστημο¬ 
νικό περιοδικό με κριτές, 

ίϋ) εφόσον στο πλαίσιο του έργου τους έχουν επιτύχει 
επίτευγμα, με το οποίο συνέβαλαν στην ανάδειξη του 
Ιδρύματος. 

5. Για τα μέλη της κατηγορίας Ε.Τ.Ε.Π. που έχουν λάβει 
«εξαιρετικά θετική» αξιολόγηση, προβλέπονται επιβρα- 

βεύσεις με τη μορφή πρόσθετων παροχών από ίδιους 
πόρους του Ιδρύματος όπως κάλυψη δαπανών συμμε¬ 
τοχής σε εξέχοντα επιστημονικά συνέδρια ή σεμινάρια. 
Στην περίπτωση αυτή ο ΠρόεδροςτουΤμήματος ή ο Κο¬ 
σμήτορας της Σχολής, ανάλογα με την οργανική μονάδα 
στην οποία ανή κει ο/η αξιολογούμενος /η, προωθεί την 
θετική αξιολόγηση στον Πρύτανη και εν συνεχεία οι δύο 
ως άνω αναφερόμενοι προτείνουν σε συνεννόηση με το 
μέλος Ε.Τ.Ε.Π. το είδος της επιβράβευσης και εισηγούνται 
αυτό στη Σύγκλητο. 


6. Κατά την πρώτη εφαρμογή ως ημερομηνία έναρ¬ 
ξης υπολογισμού της πενταετίας νοείται η ημερομηνία 
δημοσίευσης του παρόντος στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 11 Οκτωβρίου 2017 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

